भोला शंकर

भोला शंकर 2023 की भारतीय तेलुगु भाषा की एक्शन फिल्म है जिसका निर्देशन मेहर रमेश द्वारा किया गया हैं। यह 2015 की तमिल फिल्म वेदलम की आधिकारिक रीमेक हैं। इस फिल्म में चिरंजीवी, तमन्ना और कीर्ति सुरेश ने अभिनय किया है।

भोला शंकर 11 अगस्त 2023 को थिएटरों में रिलीज हुई थी। यह फिल्म एक ऐसे व्यक्ति पर केंद्रित है जो अपनी बहन को एक शक्तिशाली आपराधिक सिंडिकेट से बचाता है।

कथानक 
भोला शंकर एक एक पूर्व गैंगस्टर हैं जो तस्करी ऑपरेशन का भंडाफोड़ करने में पुलिस की मदद करने के बाद एक टैक्सी ड्राइवर बनता हैं। वह एक अपराधी सिंडिकेट के क्रोध का शिकार होता है, जिसके बाद भोला तस्करी के पीछे के गैंगस्टरों के बारे में पता लगाता है और उन्हें पकड़ने करने का फैसला करता है क्योंकि उन्होंने अतीत में उसकी दत्तक बहन को नुकसान पहुँचाया था।

पात्र 
 चिरंजीवी भोला शंकर के रूप में 
  तमन्ना भाटिया दीपिका के रूप में, भोला शंकर की प्रेमिका 
 कीर्ति सुरेश राधा के रूप में,  भोला शंकर की दत्तक बहन
 रघु बाबू
 मुरली शर्मा
 पी. रविशंकर
 वेनेला किशोर
 सुशांत
 तुलसी
 श्रीमुखी
 बिथिरी साथी
 सत्य
 गेटअप श्रीनू
 रश्मि गौतम
 उटेज

निर्माण 
प्रारंभ में साई पल्लवी को फिल्म में चिरंजीवी की बहन की भूमिका के लिए संपर्क किया गया था, लेकिन उन्होंने रचनात्मक मतभेदों के कारण इसे अस्वीकार कर दिया। इसके बाद उनकी जगह कीर्ति सुरेश को लिया गया। संगीत निर्देशक मणि शर्मा के बेटे महती स्वरा सागर को इस फिल्म में संगीतकार के रूप में साइन किया गया। तमन्ना को सईरा नरसिम्हा रेड्डी (2019) के बाद दूसरी बार चिरंजीवी के साथ चयनित किया गया है। 11 नवंबर 2021 को एक आधिकारिक लॉन्च आयोजित किया गया था। फिल्म की शूटिंग 15 नवंबर 2021 को शुरू हुई थी। फिल्म ने अपना पहला शेड्यूल दिसंबर 2021 में पूरा किया। चिरंजीवी के सेट पर शामिल होने के साथ जनवरी 2022 में एक नया शेड्यूल शुरू हुआ।

संगीत
फिल्म का संगीत महती स्वरा सागर द्वारा रचित है। गीत रामजोगय्या शास्त्री, श्री मणि और कसाराला श्याम द्वारा लिखे गए हैं।

रिलीज़

थियेटर प्रदर्शन
भोला शंकर 11 अगस्त 2023 को थिएटरों में रिलीज हुई थी।

घरेलू मीडिया
फिल्म के डिजिटल अधिकार नेटफ्लिक्स द्वारा अधिग्रहित किए गए थे।

सन्दर्भ

बाहरी कड़ियाँ 
 

भारतीय फ़िल्में
2023 की फ़िल्में
आगामी भारतीय फिल्में
तेलुगू फ़िल्में